****

**Гöгöрвоöдана гижöд**

Программасö вöчöма « Коми литература V-XI классъяслы уджтас» (проект) серти (Лöсьöдысьяс: В.А. Лимерова, Е.В. Остапова. – Сыктывкар, 2010).Уджтассö вöчöма канмуса велöдан стандартлöн Коми республикаса компонент«Коми филология. Коми литература (родная)» для учащихся 5-11 классов вылö мыджсьöмöн. Коми литература - велöдчан дисциплина, кодi пырö «Филология» юкöнö, образовательнöй программа основнöй общӧй образование МОУ «СОШ» с. Богородск мыджсьöмöн.

**Предмет: коми литература.**

Литература коми олöмын, кöть и абу медся важ, но медся сöвмöм искусство. Чужис сiйö XIV-öд нэм помын, кор вöлi лöсьöдöма медводдза коми шыпасъясöн коми гижöдъяс. Сiйö кадсяньыс коми литература козьналiс Му вывса войтырлы ыджыд таланта уна гижысьöс. 600 воысь дырджык коми литература чукöртiс пытшкас чужан войтырыслысь бурсö, мывкыдсö, морт нога сьöлöмкылöмъяссö, мичлун гöгöрвоöмсö. Таын и коми литературалöн тöдчанлуныс велöдчöм да шань сьöлöма мортöс дасьтöм-быдтöмын.

**Коми литература велöдан могъяс:**

– озырмöдны пытшкöсса олöмсö велöдчысьлысь, велöдны сiйöс бур ногöн инасьны йöз пöвстын;

– быдтыны сяма лыддьысьысьöс, сöвмöдны том мортлысь ловсö, гижöдъяс донъявны-видлавны кöсйöмсö;

– велöдны челядьöсас ас ногöн да серпасъясöн мöвпавны;

– отсавны вежöртны коми йöзлысь олан этшсö, видзöдласъяссö, мортлунсö, мукöд йöзкöд йитöдсö;

– гöгöрвоöдны, мый коми литература – коми йöзлöн ыджыд шедöдöмтор, ас войтыр культуралöн сюрöс;

– чужтыны да сöвмöдны коми небöг радейтöм, комиöн лыддьысьны кöсйöм;

– велöдны кужöмöн вöдитчыны коми кывйöн, сöвмöдны гижан да сёрнитан сям

**Кыдзи велöдсьö коми литература?**

 Медводдза туйвизьыс – гижöдöн тöдмасьöм, сiйöс видлалöм-туялöм.

 Сэсся – гырысь гижысьяслысь гижан туйсö, сямсö тöдмалöм, коми, Россияса, да, колöкö и, став мирса литератураын сылысь инсö восьтöм.

 Коймöд – коми литературалысь олöмсö, сöвман тшупöдъяссö гöгöрвоöм, мукöд литератураяскöд орччöдöм да предметъяскὅд йитὅм.

Нёльöд – литература теорияысь тöдöмлунъяс босьтöм да тöдöмлунъяснас вöдитчöм.

 Лыддьöдлöм туйвизьясöдыс колö воöдчыны витöд классянь öкмысöдöдз.

Кöть эськö и 1920-30-öд воясся литература паськыдасö велöдчыссьö öкмысöд классын, кутшöмакö сiйö тыдовтчас нин витöд-квайтöд класса челядьлы Небдiнса Виттор, Тима Вень да Илля Вась кывбуръясысь. Мед öткодявны коми да мукöд кывъя гижöдъяс либö гижысьяслысь творчество, оз жö ков виччысьны ыджыд классъясöдз. Вöзъяна уджтас подулö пуктöма литературнöй образованиелысь сэтшöм тэчас, кор öти тема велöдiгöн позьö сöвмöдны уна пöлöс тöдöмлунъяс.

 Уджтасын тöдвылö босьтöмаи литература велöдöмлысь тшупöдъяссö. Литератураысь тöдöмлунсö велöдчысь заводитö босьтны ичöт школаын на. Сэнi сöвмöдὅны велöдчысьлысь небöгкöд ёртасян сям.

5-8 классъясын коми литература велöдöны кыдзи кыв искусство, тöдмалöны сылысь законъяссö. Та дырйи медшöр лыддянторнас да видлаланторнас лоö торъя гижöд. Велöдны челядьöс пыдö пырöдчыны художествоа гижöд вежöртасö да тэчасö позьö сöмын лöсьыд, бура артмöм гижöдъяс лыддиг-видлалiг. Та вöсна 5-8 классъяслы Уджтасö пыртöма коми гижысьяслысь медвына гижöдъяссö.

Витöд классын литература велöдöмсö котыртöма ичöт школаын моз – темаясöн: «Литература мойд», «Чужан вöр-ва йылысь гижöдъяс», «Нывкаяс да зонкаяс ас чужан муын».

 Квайтöд классянь нин гижöдъяссö сьöрсьöн-бöрсьöналöма гижан кад сертиыс. Тайö сетö позянлун гöгöрвоны гижöд вежöртассö литератураын да олöмын вежсьöмъяскöд йитöдын, дасьтö велöдчысьöс тöдмасьны коми литературалöн сöвман туйясöн.

9-öд классын коми литература велöдöм мыджсьö историко-эстетическöй принцип вылö. Велöдöм сюрöснас лоö медгырысь коми гижысьяслысь творчествосö видлалöм, торъя кадколастса гижöдъяслöн обзор да литература теорияысь тöдчана понятиеясöн тöдмасьöм. Литература материалсö та ногöн иналöмыс отсалö водзö сöвмöдны торъя гижöд видлалан сям, гöгöрвоны гижысь творчестволысь öтувъялунсö, кадкöд йитöдсö, аддзыны коми литературалысь сöвмöмсö, вежсьытöмторсö да вежсьöмъяссö, пыртны чужан войтырлысь кыв искусство Россияса да ставмирса культура кытшö.

9-öд классын велöдчысьяс тöдмалöны, кыдзи сöвмис коми литература востымасян кадсяньыс 1940-öд воясöдз. Но, сывöсна мый базöвöй образование босьтöм помасьö 9-öд классöн да оз став велöдчысьыс мун 10-öд классö, Уджтасö пыртὅма и нелямынöд воясысь сёрöнджык гижöм произведениеяс.

Коми литература велöдöмысь кындзи, Уджтас урчитö шыöдчыны йöзкостса произведениеяс дорö. Тайö колö, медым джудждöдны велöдчысьяслысь тöдöмсö, кутшöм коми мортыслöн олан сямыс, кутшöм традицияясö кутчысьö. Йöзкостса искусство тöдöм отсалö пыдiсяньджык кывны да гöгöрвоны литература гижöдсö.

Тöдчöдам, мый оз быд велöдчан во заводитчы фольклорсянь. 5-öд, 8-öд классъясын фольклор вöзйöма велöдны литература гижöдъяс водзвылын.

Мукöд классъясын сiйöс пыртöма велöдны литературнöй материал костын, мед вöлi кокниджык нуöдны оррчöдан уджсö да восьтыны кыкнанныслысь аслыспöлöслунсö да йитöдъяссö.

Коми литература Уджтасын выльторйöн лоöны финн-угор авторъяслöн гижöдъяс. Найö тöдмöдасны велöдчысьясöс вок войтыръяслöн художествоа культураöн, отсаласны казявны чужан литературалысь аслыспöлöслунсö.

Быд класслöн Уджтас артмö некымын юкöнысь.

Витöд классын юкöнъяснас лоöны кутшöмкö темаöн котыртöм гижöдъяс.

Квайтöд классянь тематическöй принцип дорö содö хронологическöй, а 9-öд классянь Уджтаслысь юкöнъяссö артмöдöны öти кадö гижöмторъяс либö ыджыд гижысьяслöн творчествоыс.

Юкöнъяс пытшкын öти гижöдъяс вöзйöма лыддьыны да видлавны классын, мукöдъясöс – ас кежысь лыддьыны да сёрнитны на йылысь классын либö сöмын ас кежысь тöдмасьны. Велöдысь вермас вежлавны местаяснас классын да ас кежысь лыддянторсö. Пöшти быд юкöнын эм литература теорияысь колана чуктöд.

**Уджтаслöн сюрöс**

**5 класс (34 часов)**

|  |  |  |
| --- | --- | --- |
| **№** | **Тема** | **Сюрöс**  |
|  | **Пыртöд.** | Лыддьысьöмлöн тöдчанлун. Литература – школаын велöдан предмет. |
|  | **Му выв дивӧ – нига борд.** С. ПоповЕ.В.Козлова. |  «Зарни паськöмöн пасьтасис вöр». Арся вöр-валöн серпасъяс. Чужан муын нэмӧвӧйся лоӧмторъяс тӧдмалӧм. «Векньыдик ордым» повесьтысь юкӧн. |
|  | **Пӧль-пӧч йӧртӧдысь.**Шусьöгъяс да кывйöзъяс. Нöдкыв.Йöзкостса мойдкыв. | Шусьöгъяс да кывйöзъяс. Нöдкывлöн тэчас. Йöзкостса мойдкыв «Гундыр»; «Седун» - волшебнöй мойдъяс. «Руч да чокыр» - пемöсъяс йылысь мойд. Горт олöм – бытовöй мойд. |
|  | **Мойдчӧны гижысьяс.**И.А. Куратов «Шыр да Гадь», «Микул» мойдГ. Юшков «Тöла додь» мойд | И.А. Куратов «Шыр да Гадь» - мойдын дзебöм шмонь, «Микул» мойдын геройлöн этш, йöзкост мойдкöд орччöдöм. Г. Юшковлöн «Тöла додь» мойдлöн аслыспöлöслун. Бур да омöль костын вен. |
|  | **Ас муыд – чӧскыд йӧла мам.**В.Т. Чисталёв «Менам олӧм». «Югыд вой, кöдзыд вой»В.И. Лыткин «Тöвся лун»И. Торопов «Тэрыб Кок»Г. Юшков «Руч», «Меным ас туйö кажитчö кöин», «Йöра».А. Ванеев «Жонь»И.Белых. «Бипур дорын» | В.Т. Чисталёв «Менам олӧм». «Югыд вой, кöдзыд вой» - поэзия чужтысь мичлун.В.И. Лыткин «Тöвся лун» кывбур.И. Торопов «Тэрыб Кок» висьтын мортлöн вöр-ва понда кывкутöм.Г. Юшков «Руч», «Меным ас туйö кажитчö кöин», «Йöра». Вöр-ваын олысьясöс пыдди пуктöм. Чужан му да коми йӧз Е.Козловлӧн «Ичӧт ключьяс» висьтын. Прозаа сёрни.А. Ванеев «Жонь», «Ниа», кывбуръясын войвылын олысь мортöс петкöдлöм. Вӧр-ва образ восьтӧмын ловзьӧдӧм приём. И.Белых. «Бипур дорын» висьт. |
|  | **«Еджыд бурсиа челядьдыр вӧлӧй».**В.А. Савин «Чужи-быдми сьöд вöр шöрын», «Кыдзи ме велöдчи».Я.М.Рочев. «Кык друг»Е.В. Рочев «Митрук петö тундраысь»В.В. Иванова «Керка-пöль» | В.А. Савин «Чужи-быдми сьöд вöр шöрын», «Кыдзи ме велöдчи».Я.М.Рочев. «Кык друг» романса шӧр геройяслӧн лоӧмторъясын да диалогъясын морттуй воссьӧм. Е.В. Рочев «Митрук петö тундраысь» - быдмысь мортлöн ставсö тöдны кöсйöм, буртор вöчны кöсйöм.В.В. Иванова «Керка-пöль» висьтын семьяпытшса олöм петкöдлöм. |
|  | **Тöдöмлун мöдпöвсталöм.** | Тöдчанаджык темаяс серти тест нуöдöм. |

**6 класс (34 час)**

|  |  |  |
| --- | --- | --- |
| **№** | **Тема** | **Сюрöс**  |
| 1. | Пыртöд | Литература да збыль олöм. Олöмысь босьтöмторъяс, авторлöн думыштöмторъяс. |
| 2. | **ХIХ нэмся коми литература.** И. А. Куратов. «Синтöм пöльö», «Закар ордын», «Гöль зон» |  И. А. Куратов. «Синтöм пöльö», «Закар ордын».Синтöм пöльöлöн «синма» олöм. Авъя, зіль да киподтуя геройöс ошкöм. Коми войтырлысь бурсö ошкöм. Персонажъяслöн висьтасян нимъяс, ас вылын шмонитöм. «Гöль зон». Геройлöн оласног. Олöм вылö кыпыд да курыдсора видзöдлас. |
| 3. | **Йöзкостса творчество** Йиркап, Шыпича, Яг Морт, Кöрт Айка йылысь преданиеясКоми да мукöд финн-йöгра войтырлöн мифология | Йиркап, Шыпича, Яг Морт, Кöрт Айка йылысь преданиеяс.Коми да мукöд финн-йöгра войтырлöн мифология. Миф кыдз олöм гöгöрвоöдöм да торъя жанр.Муюгыд артмöм, олöм пуксьöм, морт да пемöсъяс лоöм вылö важ йöзлöн видзöдласъяс. Геройяслöн тунасян вын, йöз котырлы паныд сулалöм. |
| 4. | **Йöзкостса творчество да литература**М. Лебедев «Кöрт Айка». | М. Лебедев «Кöрт Айка».М. Лебедев – йöзкостса творчество бура тöдысь. Йöзкост преданиелы лöсяланаторъяс да наысь торъялöм. |
| 5. | **Коми литература ХХ нэмö**М. Лебедев «Самöвар», «Сьöла да тар».В.А.Савин«Коллектив», «Мельнича»В.Т.Чисталев«Локтыштіс», «Рыт–асыв кылӧм», «Аръявыв», «Вылісянь», «Кодзув пи».И. Торопов«Шуриклы шыд».Г. Юшков. «Öти сиктын», «Семö юкмöс», «Менам чом».И.Ногиев «Руб»Ю. Васютов «Шондіа вой».В.Г.Лодыгин. «Менам чужанінын, «Дзолюкӧй дай юӧй…», «Мыр», «Вӧрса ю», «Уна-уна дзоридза…», «Керка», «Коркӧ волӧй вай Эжва йылӧ…». | М. Лебедев «Самöвар».Ышнясьысь, вылö пуксьысь мортöс дивитöм. Геройяслöн сёрнитанног. Аллегория. Мораль. «Сьöла да тар». Пикö воöм йöз водзын ыджыдö пуксьысьöс дивитöм.В.А.Савин. Гижысьлӧн творчество. «Коллектив» кывбурлӧн тэчас. Выль олӧм «Мельнича» кывбурын.Медводдза колхозъяс миян сиктын. Аллитерация. Ассонанс. Кывбур юргӧм. Звукоподражание.В.Т.Чисталев. Пейзажнӧй лирика.Ывлавыв вежсьӧмлӧн серпас «Локтыштіс» кывбурын». Кадакывъяслöн тöдчанлун. Гожся зэрсö музакöд орччöдöм.Морт да лунгӧгӧрся кад «Рыт–асыв кылӧм» кывбурын. Кывбур нимлöн вежöртас. «Аръявыв» кывбурлӧн юргӧм. «Вылісянь» кывбурлӧн аслыспӧлӧслун. Мортлысь жугыль сьöлöмкылöмъяс висьталанног. «Кодзув пи» 3 акта мойд. Пьеса кыдз жанр.Пьеса серти цитатнӧй план.Выразительнӧя рольяс серти лыддьӧм.Война кадся челядьдыр коми гижöдъясын.И. Торопов «Шуриклы шыд».Сьöкыд кадö челядьлöн быдмöм-сöвмöм. Федялöн морттуй. Геройлöн сöвмöм-верстяммöм. Висьтын олöмсö герой синмöн донъялöм. Пейзаж. Висьтын пейзажлӧн ин да тӧдчанлун.Г. Юшков. «Öти сиктын», «Семö юкмöс», «Менам чом». Коми йöзлöн оласног.Войдöр олысь йöзöс пыдди пуктöм, наöн нимкодясьöм. Вöр-ва понда тöжд. Гижан удж да вöралöм, найöс орччöдöм.Коми войтырлысь традицияяс, оланног пыдди пуктöм.И.Ногиев проза гижӧдын герой да автор. Гижӧдын сёрникузяяслӧн пасъяс тӧдчанлун.Ю. Васютов «Шондіа вой». Челядьдыр да война. Зонкаяслöн да нывкаяслöн этш. Челядь коллектив сöвмöм. Велöдысьяслöн челядьöс быдтöмын тöдчанлун. Висьтасьысьлӧн образ.В.Г.Лодыгин. «Менам чужанінын, «Дзолюкӧй дай юӧй…», «Мыр», «Вӧрса ю», «Уна-уна дзоридза…», «Керка», «Коркӧ волӧй вай Эжва йылӧ…». Кывбуръясын поэтлӧн тыдовтчӧм да сылӧн лов шысӧ восьтӧм. |
| 6. | **Тöдöмлун мöдпöвсталöм.** | Тöдчанаджык темаяс серти тест нуöдöм. |

**7 класс ( 34час)**

|  |  |  |
| --- | --- | --- |
| **№** | **Тема** | **Сюрöс**  |
|  | Пыртöд  | Литература мукöд искусствояс пöвстын. Художествоа образ – литература гижöдлöн подув. |
|  | **XIX нэмса коми литература.**И. Куратов. «Важся коми войтырлöн кодралöм», «Муса ныланöй, мича аканьöй»,«Коми бал», «Пöрысь морт», «Пöч», «Синтöм пöльö».Асшöр лыддьöм да классын сёрни «Вöтъяс», «Том ныв». Рефрен. | И. Куратов. «Важся коми войтырлöн кодралöм». Крестьянинлöн олан идеал, мöдар югыд йылысь чайтöмъяс. Кывбур текстын авторлöн петкöдчöмъяс. «Муса ныланöй, мича аканьöй». Кывбур геройлöн этш. Гöтрасьöм вылö коми онлöн видзöдласьяс. Радейтана мортлысь олöмсö шудаöн вöчны кöсйöм. Том зонлысь пöсь сьöлöмсö, киподтуйсö авторöн поэтизируйтöм. Кывбурлöн йöзкостса поэзия дорö матыслун. «Коми бал». Йöзкост мичкыв. Посни челядьлöн, том йöзлöн, верстьöяслöн да пöрысьяслöн öтувъя олöмын ин. Керка пытшсö муюгыдкöд орччöдöм.«Пöрысь морт», «Пöч», «Синтöм пöльö». Кывбур герой, ас нимсяньыс висьтасьöм. Пöрысь дырйи шудтöм олöмлöн помка. Пöрысьлун вылö йöзкостса видзöдласъяс («Пöч», «Синтöм пöльö» кывбуръяскöд орччöдöмöн). Асшöр лыддьöм да классын сёрни «Вöтъяс», «Том ныв». Рефрен. Вöтын збыль олöмсö петкöдлöм. Рефренлöн кывбур тэчасын тöдчанлун. Быд строфаын мортлысь выль пöлöс тырмытöмтор эрдöдöм.Кывбурлöн аслыспöлöслун: шылад, том нылöс ошкан-мичмöдан кывъяс, шыöдчöмъяс, горöдöмъяс, сёрникузяяслöн тэчас. |
|  | **Йöзкост творчество**. Легенда. Предание. Быличка. Предание да легенда герой.«Пöтöпа йылысь», «Грешникöс да праведникöс торйöдöм», «Шылясь, косьт».Пустыньын олысь да вöралысь», «Чудьяслöн дзу», «Кык вок»«Вöрсаысь пышйöм», «Коз», «Трöпа вылын», «Дзор старик», «Нившера»«Ыджыд чери», «Сера пон», «Вöр-ва матушка».Коми йöзкостса проза чукöртысьяс, йöзöдысьяс, туялысьяс.Йöзкост творчество серти гижöд лöсьöдöм. | Легенда. Предание. Быличка. Предание да легенда герой. Йöзкостса творчество жанръясöн тöдмасьöм. «Пöтöпа йылысь», «Грешникöс да праведникöс торйöдöм», «Шылясь, косьт». Легенда жанра гижöдъясöн тöдмасьöм.Пустыньын олысь да вöралысь», «Чудьяслöн дзу», «Кык вок». Чуд йылысь преданиеяслöн паськалöм, сюжет артмöдысь лоöмторъяс. Чудъяс да коми войтыр. «Вöрсаысь пышйöм», «Коз», «Трöпа вылын», «Дзор старик», «Нившера». Быличкалöн мифкöд йитчöм: вöр-ва да морт олöмысь гöгöрвотöмторсö аслыспöлöс ногöн, ставсö ловзьöдöмöн гöгöрвоöдöм. Вöвлытöм ловъяскöд виччысьтöм паныдасьлöмъяс да мукöд шензьöдана лоöмторъяс йылысь висьтасьöмъяс. «Ыджыд чери», «Сера пон», «Вöр-ва матушка». Быличкалöн сикасъяс. Быличкаса персонажъяс. Висьтасьысьлöн образ. Коми йöзкостса проза чукöртысьяс, йöзöдысьяс, туялысьяс. Ю. Г. Рочев «Коми легенды и предания» П. Ф. Лимеров «Му пуксьöм». Йöзкост творчество серти гижöд лöсьöдöм. Быличка чукöртöм либö лöсьöдöм. |
|  | **Йöзкост творчество да литература.**В. В. Юхнин йылысь. «Кык вок – кык друг».К. Ф. Жаков «Рос». | В. В. Юхнин йылысь. «Кык вок – кык друг». Вöралысьяслöн обычайяс. Вöралысьяслысь видзöдласъяс восьтöмын быличкалöн тöдчанлун. Асшöр лыддьöм да классын сёрни К. Ф. Жаков «Рос». Гижöдлöн йöзкост подув. Быличкалы лöсяланаторъяс. Гижöдлöн художествоа мог. |
|  | **Коми литература XX нэмö.** В. А. Савин «Луча», «Тутуруту Семö», «Дона гу вылын».Н. А. Фролов «Домна».В. Т. Чисталёв«Шог асыв», «19-öд во», «Перекоп», «Юкмöсö».С. А. Попов. «Вата кодь лым ягын вольсасис тöрыт..», «Лымйöн тöбсьöм рас да оль», «Тöлыся войö».М. А. Елькин «Во помын войясыс чöлöсь да кузьöсь», «Абу ёна кöдзыд, ывла шань…», «Кор лымйыс тöдса видзьяс вылас водас».Е. Козлов «Тöвся вöрын», М. Худяков «Медводдза лым».Г. А. Юшков «Конö Семö», «Мамö».Н.Н. Куратова «Бобöнянь кöр».В. В. Тимин «Эжва Перымса зонка». | В. А. Савин йылысь. «Луча». Коми олöмын вежсьöмъяс. Тист Иванлöн олан «философия». Автор да шöр герой, 1920-öд вояслöн лов шыыс налöн видзöдласъясын. Нюм, серам, сатира.Асшöр лыддьöм да классын сёрни. В. А. Савин «Тутуруту Семö». Йöзлысь гажöдчöмсö серамсорöн петкöдлöм. Коми мортлöн ас коддьöм вылын нюм. Унаысь шуöмöн действие мунöмсö тэрмöдöм. Гротеск. В. Савин серти серамбана гижöд лöсьöдöм.«Дона гу вылын». Гражданскöй тыш кадся коми героиня Домна Каликовалы сиöм кывбур. Домнаöс ошкöм. Поэтлöн шогсьöм. Н. А. Фролов йылысь. «Домна». Поэма. Диалог. Монолог. Домна Каликовалöн збыль олöм да литература образ. Домналöн героизм, асьсö жалиттöг том олöмсö йöз шуд вöсна сетöм. Кöч Семöлöн да Кыз Прокöлöн образъяс, революция кадö олан туй бöрйöм. Поэмаын лирика да висьталан юкöнъяс. Персонажъяслöн сёрнитанног.В. Т. Чисталёв йылысь. «Шог асыв». Висьталысь да автор. Висьтын войналöн образ, уджалысь мортлысь олöмсö кисьтöм. Висьтлöн аслыспöлöслун: лоöмторъяслöн тэрыба вежсьöм, шöр геройлöн абутöмлун, сиктö пырысь еджыдъяслöн «ловтöм» образ, ывла выв серпасъяслöн мич, паныд сувтöдöмъяс, автор сьöлöмкылöмъяслöн тыдалöм.В. Т. Чисталёв «19-öд во», «Перекоп», «Юкмöсö». Кывбуръясын збыль вöвлöмторъяс вылö подуласьöм. Мездлун шедöдöмлöн дон. Кывбуръяслöн кыв. Скöр кадлысь образ лöсьöдöмын юргöм-шыалöмлöн тöдчанлун.С. А. Попов. «Вата кодь лым ягын вольсасис тöрыт..», «Лымйöн тöбсьöм рас да оль», «Тöлыся войö». Хорей, ямб, дактиль, амфибрахий, анапест. Тöвлысь мичлунсö серпасалöм. Ывла вывсö ловзьöдöм. Ывла вывкöд ёрта сёрни. Лыддьысьысьöс тöвся мойдсö аддзыны-кывны ышöдöм.Асшöр лыддьöм да классын сёрни.М. А. Елькин «Во помын войясыс чöлöсь да кузьöсь», «Абу ёна кöдзыд, ывла шань…», «Кор лымйыс тöдса видзьяс вылас водас». Тöвся поводдя да мортöс öтвесьталöм. Тöв серпасалöмын да ассьыс кылöмъяссö восьтöмын поэтлöн сям.Е. Козлов «Тöвся вöрын», М. Худяков «Медводдза лым». Тöвся вöр да мортлöн аскылöм.Мортлысь долыдлунсö петкöдлыны кужöм. Тöв йылысь кывбур нога либö прозаöн гижöм. Г. А. Юшков йылысь. «Конö Семö». Конö Семö да Генагей костын топыд йитöд. Верстьö мортлöн быдмысь войтыр понда быдлунся тöжд, кужöмöн велöдöм. Висьт тэчас. Висьтасянног.«Мамö». Кывбурын война кадся олöмлысь сьöкыдлунсö петкöдлöм. Доймысь мам сьöлöм. Мамъяс йылысь пöсь висьтасьöм. Мамöс да нывбабаöс пыдди пуктöм.Н.Н. Куратова йылысь. «Бобöнянь кöр». Повесьт. Повесьтын война кад петкöдлöм. Нывкалöн быдмöм-верстяммöм. Сиктса йöзлöн олан этш. Бурлöн леклы паныд сулалöм.В. В. Тимин «Эжва Перымса зонка» повесьт юкöнъяс. Эпос. Эпос жанръяс. Важ комияслöн оласног, енъяслы эскöм, вöр-вакöд топыд гöрöд, ордпу йитöдъяс, видзöдласъяс. Персонаж нимъяслöн тэчас да вежöртас. Тикöлöн повтöмлун, вежöр, пытшкöсса мич, чужан му радейтöм. |
|  | **Тöдöмлун мöдпöвсталöм.** | Тöдчанаджык темаяс серти тест нуöдöм. |

**8 класс (34 час)**

|  |  |  |
| --- | --- | --- |
| **№** | **Тема** | **Сюрöс**  |
| 1. | **Пыртöд** | Мортлӧн пытшкӧсса олӧм – коми литератураын медшӧр петкӧдлантор. |
| 2. | **Йöзкост творчество**Обрядкöд йитчöм поэзия | Обрядкöд йитчöм поэзия:удждырся, потандорса, садьмöдан сьыланкывъяс. |
| 3. | **XIX-öд нэмся коми литератураысь.**В. А. Куратов | В. А. Куратов «Бöрданкывъяс верöс сайö ныв сетöм дырйи»И. Куратов«Коми кыв»«Менам муза»«Корысь»«Генерал, тэ ов и югъяв»Посни висьтъясысь |
| 4. | **XIX нэмса коми литература.**К. Ф. Жаков «Биармия» поэмаысь юкöнъяс.В. Савин. «Райын», «Инасьтöм лов» дилогия.В. Т. Чисталев. «Трипан Вась», «Гöрысь».С. Попов «Мед кодкö видö чужан кыв», Г. Юшков «Коми кыв», В. Тимин «Чужан кыв», А. Лужиков «Коми сёрни».Г. Юшков «Висар».Е. Рочев. «Кöрысь тэрыбджык».И. Торопов. «Проса рок».С. Попов. «Вит нянь тор».А. Ванеев. «Уполномоченнöй».В. Безносиков. «Öкуль тьöтлöн гöсьт».Е. Козлов. «Тані, тані, тані».А. Лужиков. «Рытъя серпас», «Раскö йöрмöм мудзöм тöлыс».М. Елькин. «Лолöс сотан тайö бисьыс». | К. Ф. Жаков «Биармия» поэмаысь юкöнъяс. Авторлöн могъяс. Чужан мулысь история мичмöдöм. Сюжетлöн, геройяслöн да кывлöн аслыспöлöслун. В. Савин. «Райын», «Инасьтöм лов» дилогия. Сюзь Матвей – эскöдана коми национальнöй характер. Коми мортлöн збыль олöмсö да мöдар югыдсö вежöртöм. Пьесаын збыль да фантастика петкöдлöм. Шмоньлöн тöдчанлун.В. Т. Чисталев. «Трипан Вась», «Гöрысь». Гöран му – крестьянинлöн вердысь да Ен. Крестьянин – уджалысь да поэт, мусö сьывны-ошкыны кужысь. Гöрысьлысь лов шысö петкöдлöм. Сьöрся-бöрся серпасъяс да сьöлöмкылöмъяс.С. Попов «Мед кодкö видö чужан кыв», Г. Юшков «Коми кыв», В. Тимин «Чужан кыв», А. Лужиков «Коми сёрни». Чужан кыв вунöдысьясöс дивитöм. Кывбурын паныд сувтöдöмъяслöн коланлун.Г. Юшков «Висар». Висьтын шöр геройлöн оланног да мöвпаланног. Висарлöн вöр-ва понда ылöдлана тöждысьöм. Геройлöн нажöвитчан ру, ловъя лолöс бырöдöм. Е. Рочев. «Кöрысь тэрыбджык». Митруклы вöр-ваöн козьналöм ру да вежöр, став мувывсасö ловъяöн чайтöм. Велöдчöм йöзöн вöр-васö «гöгöрвоöм» да жугöдöм. Митруклöн да чужанінлöн судьба.И. Торопов. «Проса рок». Медводдза радейтöм пестысьöм. Зонка пытшкын муслун сöвмöм. Ф. Мелехин синъясöн Наташаöс да Македонöс серпасалöм. Федялысь этш воссьöм.С. Попов. «Вит нянь тор». Войнадырся олöмысь сьöлöм дойдана серпас. Мамлöн подвиг. Балладалы лöсяланторъяс. Война кадся сиктын олöм. Звеньевöй аньлöн йöз понда тöждысьöм. А. Ванеев. «Уполномоченнöй». Уполномоченнöйлöн ыдждалан да мортöс кедзовтан ру. Йöзöс мыжтöг мыжалöм вылö авторлöн видзöдлас. Кывбура висьтлöн проза висьтысь торъялöм. В. Безносиков. «Öкуль тьöтлöн гöсьт». Сиктса нывбабалöн сöстöм лов, пытшкöсса мичлун. Художниклöн олан вужъяскöд öтувлун. Е. Козлов. «Тані, тані, тані». Коми сиктса олöмын вежсьöмяс. Лирика геройлöн чужанін вöсна сьöлöм дой.А. Лужиков. «Рытъя серпас», «Раскö йöрмöм мудзöм тöлыс». Ывлавыв вылö поэтлöн аслыспöлöс видзöдлас, ловъяторкöд öтвесьталöм, кывйöн серпасалöм.М. Елькин. «Лолöс сотан тайö бисьыс». Чужан мулöн аскиа лун вöсна поэтлöн майшасьöм. |
| 5. | **Тöдöмлун мöдпöвсталöм.** | Тöдчанаджык темаяс серти тест нуöдöм. |

**9 класс (34час)**

|  |  |  |
| --- | --- | --- |
| **№** | **Тема** | **Сюрöс**  |
|  | **Пыртöд** | Коми литературалöн сöвман туй да тшупöдъяс. Рöдвуж литератураяскöд öтувъялун да наысь торъялöм |
|  | **Медводдза коми гижöдъяс.**Г. Юшков «Вежа Степан»Е. Козлов «Емдінса вичко лэптöм»А. Лужиков «ПерымсаСтефанлöн шыпас» | Перымса Степан – медводдза коми гижöдъяс лöсьöдысь, коми кывлысь позянлунъяс - паськöдысь, Важ коми гижан культуралöн христианствокöд йитчöм. Миянöдз локтöм гижöдъяс, найöс туялöм Г. Юшков. «Вежа Степан».Вежа Степанлысь пайсö коми йöзöс сöвмöдöмын гöгöрвоöм, сылысь уджсö талунъя мортöн донъялöм.Е. Козлов. «Емдінса вичко лэптöм».Перымса Степан тшöктöм серти Емдінын вичко лэптöм. Предание сюжет кывбуралöм. Кывбур геройяслöн да авторлзн сьöлöмкылöмъяс, кывбурын налöн тыдовтчöм А. Лужиков. «Перымса Стефанлöн шыпас».Перымса Стефан – коми войтырöс Русьлöн да мувывса йöзлöн историяö пыртысь. Коми йöзлöн аскиа лун йылысь мöвпалöм. |
|  | **Йöзкостса творчество.** Лирика сьыланкыв.«Шондіöй, мамöй», «Менам вöлі алöй ленточка»«Яблок гордо»«Бур батькöд-мамкöд олöм»«Кöкöй, кöкöй»ЧастушкаС. Попов «Катшасинъяс»А. Ванеев «Тулысын му вывті ветлöдлö любов»Г. Юшков «Коми муöй» | Лирика сьыланкыв. Обрядкöд йитчытöм сьыланкывъяс. Налöн сикасъяс да аслыспöлöслун. Лирика сьыланкывъяслöн став коми йöз костын паськалöм. Сьыланкывъясын коми йöзлöн оланног, традицияяс, морттуй да тöждъяс. Сьыланкыв чукöртысьяс да туялысьяс «Шондіöй, мамöй». «Бур батькöд-мамкöд олöм».«Кöкöй, кöкöй». Сьыланкывъяслöн обрядовöй вужъяс. Монолог форма. Нывдырся да верöссайса олöмлöн серпасъяс. Кывлöн прöстлун, сьыланног артмӧдысь приемъяс: лыддьöдлöм, уна пöв шуöмъяс. «Менам вöлі алöй ленточка». Нывбабалöн шогсьöм-сьылöм. Автора сьыланкывъяслöн йöзкостса творчествоö вуджöм. Йöзкостса поэзиялы лöсялöм.Частушка. Частушка кывлöн вежöртас. Частушкалöн тэчас да коланлун. Частушкаын серам, збыль олöм тыдовтчöм С. Попов. «Катшасинъяс».Мелі сьыланкывъяслöн йитчöм: мортöс радейтöм, чужан муын шуадöн асьтö кылöм, войвыв вöр-валысь лöнь, убу уна рöма мичлунсö казялöм. Строфаяслöн аслыспöлöслун. Шыöдчöмъяс да юалöмъяс. А. Ванеев. «Тулысын му вывті ветлöдлö любов».Мортлöн да вöр-валöн öтвылысь садьмöм, олöм. Поэтлöн сьöлзмкылöмъяс, вöр-ва да йöз дорö шыöдчöмъяс. Рефрен. Г. Юшков. «Коми муöй». Коми му ыджыдöдлöм-сьылöм. Кывбур-сьыланкывлöн йöз пöвстын паськалöм. Йöзкостса сьыланкывкöд йитöдъяс. |
|  | **Коми литература ХIХ нэмö**П. Ф. Клочков«Асъя кыа водз лэбалö»«Баддьöй тэ, баддьöй»«Паськыд гажа улича»«Уна нывъяс чукöртчисны»И. А. Куратов«Сьылан меям, сьылан»«Пасьтавмысьт выль паськöм важ вылö видзöдіг…»«Сампсон»«Ой, олöм, олöм»«Öтпыр мем зэв дзугыль лоис…»«Пемыд»Г. С. Лыткин«Коми войтырöс Кристос нимö пыртысь Вежа Степанлöн олöм-вылöм» (юкöнъяс)«Коми бöрдкыв Николай Мудрöй кулöм вылö»«Коми кыввор Александр Николаевич сарство пуксьöм вылö» | ХIХ нэмын коми поэзия чужöм. Медводдза поэтъяс: В.Куратов, П. Распутин, П. Клочков, Г. Лыткин. Йöзкостса поэзия вылö ас творчествоын подуласьöм. И. Куратовлöн вылыс тшупöда лирика. М. Истоминлöн да В. Латкинлöн роч кывъя гижöдъяс. П. Ф. Клочков. П. Клочковлöн сьылана поэзия. Коми да роч йöзкостса сьыланкывъясысь босьтöмторъяс, ас творчество. П. Клочков кывбур-сьыланкывъясын йöз костын олöм.«Асъя кыа водз лэбалö». Нывлöн сьöлöмкылöмъяс, найöс восьтанног. Ывла выв серпасъяслöн ин датöдчанлун сьöлöмылöмъяс содöмын, вежсьöмын. П. Клочков кывбурлöн йöзкостса сьыланкывйысь торъялöмъяс.«Баддьöй тэ, баддьöй». Кывбурлöн тэчас, йöзкостса сьыланкывкöд öткодьторъяс да торъялöмъяс. Психологическöй öтвесьталöм, сылöн тöдчанлуныс нывлысь сьöлöмкылöмъяс петкöдлöмын.«Паськыд гажа улича». Том йöзлöн радейтчöм. Лирика сьыланкывлы лöсялана сюжет. Йöктöмлы лöсяланаторъяс.«Уна нывъяс чукöртчисны». Кывбурлöн тэчас. Уна пöв шуöмъяс да сьыланкывлы лöсялысь мукöд приёмъяс. П. Клочковлысь кывбурсö да йöзкостса вариантъяс орччöдöм.И. А. Куратов. И. А. Куратовлöн олан да гижан туй. Сылысь гижöдъяссö аддзöм, йöзöдöм, туялöм.«Сьылан меям, сьылан». Коми поэзия йылысь мöвпалöм. Поэтöн ассьыс «сьылансö» донъялöм, асьсö медводдза поэтöн кылöм. Поэтлöн öткалун. «Сьылöмсö» пикöд орччöдöмлöн тöдчанлун.«Пасьтавмысьт выль паськöм важ вылö видзöдіг…» Ас олöм йылысь мöвпалöм, поэтлöн кöсйöмяс да кылöмяс. Поэт олöм вылö ассьыс да йöзлысь донъялана видзöдласъяссö орччöдöм.«Самсон». Самсон йылысь Библияса легенда выльмöдöм. Енбиа мортöс Самсонкöд öткодялöм. Енбиа морт да сійöс öтдортысь-бырöдысь йöз котыр. Роч да мукöд литератураясын Самсон образ дорö шыöдчöмъяс. Самсон йылысь сюжетлöн аллегория нога вежöртас. «Ой, олöм, олöм». Муюгыдлöн помтöм олöм да мортлöн дженьыд нэм. Символ вежöртаса образъяс. Олöмсö аттьöалöм, шог мöвпъяс венöм. «Öтпыр мем зэв дзугыль лоис…».Лирика герой олöмын дзугыль здукъяс да найöс венöм. Строфа сюрöсын шог сьöлöмкылöмлöн топыда зэлалöм да виччысьтöг разьсьöм. Геройлöн ирония. «Пемыд».  Аллегория ногöн олöм кылöмсö поэтöн восьтöм. Поэтлысь мöвпсö да сьöлöмкылöмъяссö восьтӧмын паныд сувтöдöмъяслöн тöдчанлун. Кывбур образъяслöн Библия образъяскöд йитчöм.Г. С. Лыткин. Г. С. Лыткинлöн олан туй, литератураын да наукаын водзмöстчöм.«Коми войтырöс Кристос нимö пыртысь Вежа Степанлöн олöм-вылöм» (юкöнъяс). Е. Премудрöйлöн «Степан Пермскийлöн житие» - Г. С. Лыткин гижöдлöн подув. Авторлöн висьталантор вылö видзöдлас. Г. С. Лыткинлöн вуджöдчан принципъяс да видлалан гижöдлöн кыв.«Коми бöрдкыв Николай Мудрöй кулöм вылö», «Коми кыввор Александр Николаевич сарство пуксьöм вылö». Поэтлöн йöз нимсянь сёрни. Сарлöн власьт вылö православнöй христианалöн видзöдласъяс.Кывбуръяслöн жанр. |
|  | **Коми литература ХХ нэм пуксигöн**М. Н. Лебедев«Фома Лёкмортов»К. Ф. Жаков«Сквозь строй жизни»«Зарни мойд», «Эзысь мойд» | 1900-öд воясö Коми муын литература олöм. М. Н. Лебедев да К. Ф. Жаков. А. А. Цемберлöн водзмöстчöмъяс. «Коми мойдан, сьыланкывъяс йöзöдöм». Коми кыв вылын кывбура гижöдъясö босьтчöмъяс.М. Н. Лебедев. М. Н. Лебедевлöн роч гижöдъяс. Гижысь творчествоын кык сикас гижöд: история тема да приключение нога сюжет öтувтöм, збыль олöм серпасалысь проза гижöдъяс.«Фома Лёкмортов». ХХ нэм пуксяндырся олöмын вежсьöмъяс серпасалöм. Фома Лёкмортов – сійö кадся предпринимательлöн образ. Ф. Лёкмортовлысь этшсö восьтан приёмъяс. Гижöдын висьталысьлöн тöдчанлун.К. Ф. Жаков. Гижысьлöн олан туй да гижан туй, сылöн коми культураын иныс. К. Жаков гижöдъясын мортлöн да морт олöмлöн идеал, ичöт войтыръяслысь оласногсö идеал пыдди вöзйöм.«Сквозь строй жизни». Роман-автобиографияын ас олöмысь серпасяс-казьтылöмъяс. Геройлöн да авторлöн образъяс. К. Жаковлöн морттуйлöн тыдовтчöм. Медшöр идеяяс: крестьяна олöмлöн мичлун, войвывса мортлöн мывкыдлун да полтзса озырлун, вöр-вакöд öтсöгласа олöмлы цивилизациялзы паныд сувтöм, ичöт войтыръяслöн бырöм, Му выв гöльмöм – öтсяма оласног став мувывса йöз пöвстын паськалöм. Гижöд сюрöсын да поэтикаын идеяяслöн олöм.«Зарни мойд», «Эзысь мойд». Мортлы полтöса озырлун да шудлун корсян туй индöм. |
|  | **Коми литература 1917 во бöрын**В. А. Савин«Гöрд звöн»«Югыд кодзув»«Сьöлöм сьылöм»«Кулӧмдінса бунт».В. Т. Чисталев«Менам кывъясöй»«Поэзия артмöм»«Ок, эськö!»«Прöщай да видза ов»В. И. Лыткин«Кöс$ъ$я ме сьыланкыв тэчны»«Мунöны»«Кымöр» | 1917-öд восянь коми литературалöн öдйö сöвмöм: выль авторъяс, темаяс, гижöд сикасъяс. Коми кыв вылын йöзöдчöм. Коми гижысьяслöн котыр. Гижысьяслöн ыджыд общественнöй удж.1930 воясö канмулöн политика да литература олöм. Литератураын выль мортöс серпасалöм. Збыль олöмысь ылыстчöм. Художествоа вермöмъяс. И. Куратовлысь творчествосö йöзöдöм.Коми литература Великӧй Отечественнӧй война кадö. Коми поэт-фронтовикъяс. Сöветскöй салдатлысь подвигсö пыдди пуктöм. Врагкöд тышкасьны чуксалöм. В. А. Савин. В. Савинлöн олан туй. В. Савин –енбиа морт:поэт, композитор, драматург, коми театрлы подув пуктысь, режиссер, публицист, газетын редактор «Гöрд звöн». Поэт эскöмлöн збыльлун, идеалъяслöн сöстöмлун. Кывбурлöн аслыспöлöс кыв. «Югыд кодзув». Мортлысь да вöр-валысь олзöтвизялöм . Кодзув дінö да дона морт дінö шыöдчöмяслöн торялун. Лöнь, нор шуанного да шылад. «Сьöлöм сьылöм». Кывбурын поэт да поэзия тема. Поэт образ. Поэтлöн чужан мукöд да коми йöзкöд топыда йитчöм. Кывбурлöн кыпыд ру. Лирика геройöн асьсö коланаöн кылöм  «Кулӧмдінса бунт». Драма. Крестьяналысь чиновникъяслы паныд кыпöдчылöмсö петкöдлöм. Уджалысь мортöн правда корсьöм, сарлы весьшöрö эскöм. Нартитысьясöс да крестьянаöс воча сувтöдöм. Крестьянаöн öтувъялун воштöм. Драмалöн тэчасног. Сюжет сöвмöм. Шöр персонажъяслöн морттуй. Вöчöмторъяс да сёрнитанног. В. Т. Чисталев. Гижысьлöн олан туй да гижöдъяс. Тима Веньлöн коми литература сöвмöдöмын ыджыд тöдчанлун«Менам кывъясöй». Поэзия чужöмлöн вöр-ва олöмкöд топыд пытшкöсса йитöд. Гижöд чужтігöн-лöсьöдігöн курыд да шуда здукъяс. Метафоралöн аслыспöлöслун.«Поэзия артмöм». Поэзия нимсянь сёрнитöм. Вöр-ва шыясысь, серпасъясысь, рöм$ъ$ясысь чужысь поэзия.Кывбурын джуджыд сьöлöмкылöмъяс:муслун, курыдлун. «Ок, эськö!» Сьöлöмсянь öтка сёрни. Поэзия чужтігöн вывті ыджыд дойсö лысьöмнас кылöм. Условнöй наклонениеа кадакывлöн художествоа тöдчанлун. «Прöщай да видза ов». Кывбурын поэтлöн чужан мукöд медбöръяысь аддзысьлöм да прöщайтчöм. Водзын гижöм кывбуръяскöд йитöд. Ниа пу, копыртöм юра вичко образъяслöн вын. Ритм вежласьöм. Кывбурын трагизм да кыпыдлун. Инверсия приёмлöн тöдчанлун. Локтан олöмö эскöм. В. И. Лыткин. Илля Вась – тöдчана финноугровед, коми кыв туялысь, поэт. Сылöн олан туй, коми наукаын да культраын ыджыд тöдчанлун «Кöс$ъ$я ме сьыланкыв тэчны». Кывбурын поэтлöн гижан удж йылысь сьöлöмсянь висьтасьöм. Ыджыд кöсйöмяс да найöс олöмö пöртны вермытзмлун. Уна пöвста мичкывлöн, орччöдöмъяслöн, синонимяслöн, кыкысь шуöмъяслöн тöдчанлун «Мунöны». Поэмалöн сюжет, тэчас, сьöлöмкылöмяс, художествоа кыв. Войналöн шог да курыд серпасяс. Аскиа шудö кыпыд эскöм. Пейзажлöн сюрöса мöвп восьтöмын тöдчанлун.«Кымöр». В. Лыткин –вуджöдчысь. А.С. Пушкинлöн «Туча» серти комиöн лöсьöдöм кывбур. Шöр кылöмъяссö коми кывйöн висьталöм. Образнöй стройын öткодьлун да торъялöм. |
|  | **1920-30-öд воясся коми** **висьт.**И. Сажин «Шева чуман», «Чай», «Öлекан»Г. А. Федоров «Ытва дырйи»А. П. Размыслов«Рытъя лирика»«Рытъя кыа лöнькöд тэ…» «Воклы»кывбуръяс«Медводдза любов» поэма | И. Сажин. «Шева чуман», «Чай», «Öлекан».Гижысьяслöн олöм, кад петкöдлыны да донъявны зільöм. Гижöдъясын революциябöрся кадлысь шогсö да гажсö кылöм.Г. А. Федоров. Гижысьлöн олöм да гижан туй.«Ытва дырйи». Висьтын 1930 воясся олöмлöн пасъяс. Крестьяналысь ас олöм вылö видзöдласъяс вежсьöмсö серпасалöм. Геройяс костын торъялöмъяс. Пейзажлöн да портретлöн тöдчанлун авторлысь видзöдласъяссö восьтöмын. Гижöд нимлöн художествоа вежöртас. А. П. Размыслов. Поэтлöн олан да гижан туй. А. Размысловлöн гижöдъяс да коми лирикалöн сöвмöм. «Рытъя лирика». «Рытъя кыа лöнькöд тэ…» Кывбуръясын том мортлöн кыпыд лов. Вöр-вакöд да тшöтшъя олöмкöд топыд йитöд. Лирика геройлöн сьöлöм восьтöм. Метафоралöн аслыспöлöслун. «Воклы» кывбур. Кывбурын война кадлöн лирика серпас. Поэтлöн патриотизм, гортсаяс понда тӧждысьöм. Кывбур жанр, элегиялы лöсяланаторъяс. «Медводдза любов» поэма. Олöм дорö муслун йылысь гижöд. Лирика геройöн асьсö олöмас корсьöм. 1930-öд вося кадлöн кыпыд серпасъяс да идеал. Колян да локтан кадлöн йитчöм. Танялöн образ- медводдза сöстöм муслун да том кадлöн символ. Гришалöн образ -1930-öд воясся том войтырлöн идеал. Мам образлöн тöдчанлун. Сьöлöмкылöмъяслöн да лоöмторъяслöн йитчöм. |
|  | **Öнія литератураысь.**Н. Куратова «Вöр гормöг»И. Г. Торопов «Гымöбтіс керка шöрын» |  Н. Куратова. «Вöр гормöг». Марья пöчлöн шуда да курыд олöм-вылöм;сьöкыд удж да ыджыд мог, томдырся пöсь радейтчöм, челядьöс да внукъясöс сьöлöмсянь быдтöм. Быдтасъяслöн кывкуттöг олöм. Повесьт нимлöн вежöртас.И. Г. Торопов «Гымöбтіс керка шöрын». 1920-öд воясö вöвлöмторъяс талунъя гижысь синмöн. Олöм бурмöдöм вылӧ геройяслöн аслыспöлöс видзöдласъяс. Викеньлöн да власьт кутысьяслöн аскиа лун йылысь тöждысьöм. |
|  | **Тöдöмлун мöдпöвсталöм.** | Тöдчанаджык темаяс серти тест нуöдöм. |

**Тематическöй план (5-9 класс)**

|  |  |  |  |  |  |  |
| --- | --- | --- | --- | --- | --- | --- |
| **№** | **Раздел** | 5 | 6 | 7 | 8 | 9 |
|  | Пыртöд. | 1 час | 1 час | 1 час | 1 час | 1 час |
|  | Му выв дивӧ – нига борд. | 6 час |  |  |  |  |
|  | Пӧль-пӧч йӧртӧдысь. | 10 час |  |  |  |  |
|  | Мойдчӧны гижысьяс. | 8 час |  |  |  |  |
|  | Ас муыд – чӧскыд йӧла мам. | 21 час |  |  |  |  |
|  | «Еджыд бурсиа челядьдыр вӧлӧй». | 21 час |  |  |  |  |
|  | Медводдза коми гижöдъяс. |  |  |  |  | 2 час |
|  | ХIХ нэмся коми литература. |  | 3 час | 3 час | 3 час | 5 час |
|  | Йöзкостса творчество |  | 4 час | 2 час | 2 час | 2 час |
|  | Йöзкостса творчество да литература |  | 1час | 3 час |  |  |
|  | Коми литература XX нэм пуксигöн. |  |  |  |  | 5 час |
|  | Коми литература ХХ нэмö |  | 24час | 24 час | 27 час | 17 |
|  | Тöдöмлун мöдпöвсталöм. | 1 час | 1 час | 1 час | 1 час | 2 час |
|  | Классын велöдан час лыд | 68 | 34 | 34 | 34 | 34 |